98 
SOÓS LAJOS 
domború oldalának szegélye a legnagyobb domborodás táján visszahajlott 
s közepe táján ívesen bemélyedt. 
Ivar készülék (76. rajz). Azt már föntebb említettem, hogy az 
állat gyűjtésének időpontjából már eleve azt lehetett következtetni, hogy 
ivarilag nem teljesen érett s a bonczolás valóban azt tanúsította, hogy a 
készülék női részei még nem voltak teljesen kifejlődve, ellenben teljesen 
fejletteknek bizonyultak a hím részei, elsősorban azok, melyek a pár¬ 
zásban játszanak szerepet. Ez a tény egyáltalában nem meglepő, mert a 
Molluscák sorában nagyon gyakori a hermaphro di tismusnak az a neme, 
melyet váltakozó hermaphroditismusnak nevezünk. Ez a kifejezés azt jelenti, 
hogy a kétféle csirasejt nem egyidejűleg, hanem egymás után érik s annak 
megfelelően a vezetékek egyik vagy másik része szintén korábban fejlődik ki. 
Egyszer a hím elemek érnek meg előbb s azután a nőiek (proterandrikus 
hermaphroditismus), vagy megfordítva (proterogyn hermaphroditismus). 
A Viirinak hermaphroditismusa proterandrikus s így természetes, hogy a 
készülék hím részei előbb fejlődnek ki a nőieknél, s így abban sem lehet 
kételkedni, hogy a leírás alapjául szolgáló példány a párzásra már 
érett volt. Eme nem teljesen kifejlődött készülék leírását a következők¬ 
ben adom : 
Hímnősmirigyéről semmit sem mondhatok, mert azt nem sikerült 
kiszabadítanom a középbélmirigy anyagából. Hímnős vezetéke kezdetben 
vékonyabb, azután hirtelenül nagyon megvastagszik s egyben erősen 
kanyargóssá válik, majd ismét hirtelenül megvékonyodik s egyenessé lesz. 
Az ondótáskát nem sikerült megtalálnom. A fehérjemirigy kicsiny, fej¬ 
letlen, vörösesbarna színű. A pete-ondóvezeték szintén fejletlen, de így is 
látható, hogy a teljesen kifejlődött állatnak terjedelmes, öblös, kanyargós 
uterusának kell lennie. A prostata, ellenkezőleg a hím vezeték többi részével, 
alig észrevehető. Petecsatornája aránylag hosszú, de vékony cső, mely 
azután a hatalmas vastagságú, a petecsatornánál valamivel rövidebb 
hüvelybe megy át. Párzótáskája jól fejlett ; nyelének alaprésze, mely egyenes 
folytatása a hüvelynek, rendkívül vastag, azonban gyorsan megvékonyodik 
s egy kis rövid, hengeres résznek ad helyet, melynek végén a tojásdadalakú 
tartály ül. A női vezeték járulékos része az egyes Vitrina-íajók nagyon 
jellemző szerve, az ú. n. nyilmirigy (appendicula); az itt leírt új faj nyilmirigye 
hatalmas fejlettségű, zömök henger- vagy inkább bunkóalakú szerv. Penise 
nagy, közepe táján orsóalakúan megvastagodó, két vége felé kissé meg¬ 
vékonyodó, a végén nyílik beléje az aránylag vastag, egyenletes átmérőjű 
ondócsatorna, mely a penis külső kötőszövetburka alatt halad egészen 
annak a benyílása tájáig, a hol áthajlik a női vezeték falára s annak a mentén 
halad a prostatáig. A fejlődésnek ebben a stádiumában a petecsatorna alig 
vastagabb az ondöcsatornánál. A penis rövid, de vastag visszahúzóizma a 
